CELEX: 32022D0881
Language: lt
Date: 2022-06-03 00:00:00
Title: Tarybos įgyvendinimo sprendimas (BUSP) 2022/881 2022 m. birželio 3 d. kuriuo įgyvendinamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą

2022 6 3   
               
               
                  LT
               
               
                  Europos Sąjungos oficialusis leidinys
               
               
                  L 153/77
               
            
         TARYBOS ĮGYVENDINIMO SPRENDIMAS (BUSP) 2022/881
         2022 m. birželio 3 d.
         kuriuo įgyvendinamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 31 straipsnio 2 dalį,
         atsižvelgdama į 2012 m. spalio 15 d. Tarybos sprendimą 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą (1), ypač į jo 6 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2012 m. spalio 15 d. Taryba priėmė Sprendimą 2012/642/BUSP;
                  
               
                     (2)
                  
                  
                     atsižvelgiant į padėties Baltarusijoje rimtumą ir tebesitęsiančius žmogaus teisių pažeidimus bei represijas prieš pilietinę visuomenę ir demokratinę opoziciją, į fizinių ir juridinių asmenų, subjektų ir įstaigų, kuriems taikomos ribojamosios priemonės, sąrašą, išdėstytą Sprendimo 2012/642/BUSP I priede, turėtų būti įtraukta 12 asmenų ir aštuoni subjektai;
                  
               
                     (3)
                  
                  
                     todėl Sprendimas 2012/642/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2012/642/BUSP I priedas iš dalies keičiamas taip, kaip išdėstyta šio sprendimo priede.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2022 m. birželio 3 d.
            
               
                  Tarybos vardu
               
               
                  Pirmininkė
               
               C. COLONNA
            
         
         
            (1)  OL L 285, 2012 10 17, p. 1.
      
      
         
            PRIEDAS
            Sprendimo 2012/642/BUSP I priedas iš dalies keičiamas taip:
            
                        1)
                     
                     
                        į A lentelę „3 straipsnio 1 dalyje ir 4 straipsnio 1 dalyje nurodyti fiziniai asmenys“ įtraukiami šie fiziniai asmenys:
                        
                                     
                                 
                                 
                                    Vardas, pavardė
                                    (Perraša iš baltarusių k.)
                                    (Perraša iš rusų k.)
                                 
                                 
                                    Vardas, pavardė
                                    (rašyba baltarusių k.)
                                    (rašyba rusų k.)
                                 
                                 
                                    Identifikuojamoji informacija
                                 
                                 
                                    Įtraukimo į sąrašą priežastys
                                 
                                 
                                    Įtraukimo į sąrašą data
                                 
                              
                                    „184.
                                 
                                 
                                    Ihar Vasilievich KARPENKA
                                    Igor Vasilievich KARPENKO
                                 
                                 
                                    Iгар Васiльевiч КАРПЕНКА
                                    Игорь Васильевич КАРПЕНКО
                                 
                                 
                                    Pareigos: Baltarusijos Respublikos centrinės rinkimų ir Respublikos referendumų vykdymo komisijos pirmininkas
                                    Gimimo data: 1964 4 28
                                    Lytis: vyras
                                    Pilietybė: Baltarusijos
                                 
                                 
                                    Nuo 2021 m. gruodžio 13 d. eidamas Baltarusijos Respublikos centrinės rinkimų ir Respublikos referendumų vykdymo komisijos pirmininko pareigas, Ihar Karpenka yra atsakingas už 2022 m. vasario 27 d. konstitucinio referendumo, kuris neatitinka tarptautinių teisinės valstybės, demokratijos bei žmogaus teisių standartų ir Venecijos komisijos nustatytų kriterijų, rengimą ir vykdymą. Visų pirma, rengimo procesas buvo neskaidrus ir nebuvo įtraukta pilietinė visuomenė ar demokratinė opozicija tremtyje.
                                    Todėl jis yra atsakingas už didelį kenkimą demokratijai ir teisinei valstybei Baltarusijoje.
                                 
                                 
                                    3.6.2022
                                 
                              
                                    185.
                                 
                                 
                                    Dzmitry Aliakseevich ALEKSIN
                                    Dmitry Alexeevich OLEKSIN
                                 
                                 
                                    Дзмiтрый Аляксеевiч АЛЕКСIН
                                    Дмитрий Алексеевич ОЛЕКСИН
                                 
                                 
                                    Pareigos: Aliaksei Aleksin sūnus, „Belneftgaz“, „Energo-Oil“ ir „Grantlo“ (anksčiau – „Energo-Oil-Invest“) akcininkas
                                    Gimimo data: 1987 4 25
                                    Lytis: vyras
                                    Pilietybė: Baltarusijos
                                 
                                 
                                    Dzmitry Aleksin yra garsaus Baltarusijos verslininko Aliaksei Aleksin sūnus. 2021 m. jis tapo bendrovių, priklausančių jo tėvui arba su juo siejamų, įskaitant „Energo-Oil“, „Belneftgaz“ ir „Grantlo“ (anksčiau – „Energo-Oil-Invest“), bendrasavininkiu. Remiantis Aliaksandr Lukashenka (Aleksandro Lukašenkos) pasirašytais dekretais toms bendrovėms buvo suteiktas lengvatinis režimas: „Inter Tobacco“ buvo suteiktos išimtinės lengvatos importuoti į Baltarusiją tabako produktus, o „Belneftgaz“ buvo paskirta nacionaline tranzito stebėsenos operatore.
                                    Todėl jis gauna naudos iš A. Lukashenka (A. Lukašenkos) režimo.
                                 
                                 
                                    3.6.2022
                                 
                              
                                    186.
                                 
                                 
                                    Vital Aliakseevich ALEKSIN
                                    Vitaliy Alexeevich OLEKSIN
                                 
                                 
                                    Вiталь Аляксеевiч АЛЯКСIН
                                    Виталий Алексеевич ОЛЕКСИН
                                 
                                 
                                    Pareigos: Aliaksei Aleksin sūnus, „Belneftgaz“, „Energo-Oil“ ir „Grantlo“ (anksčiau – „Energo-Oil-Invest“) akcininkas
                                    Gimimo data: 1997 8 29
                                    Lytis: vyras
                                    Pilietybė: Baltarusijos
                                 
                                 
                                    Vital Aleksin yra garsaus Baltarusijos verslininko Aliaksei Aleksin sūnus. 2021 m. jis tapo bendrovių, priklausančių jo tėvui arba su juo siejamų, įskaitant „Energo-Oil“, „Belneftgaz“ ir „Grantlo“ (anksčiau – „Energo-Oil-Invest“), bendrasavininkiu. Remiantis Aliaksandr Lukashenka (A. Lukašenkos) pasirašytais dekretais toms bendrovėms buvo suteiktas lengvatinis režimas: „Inter Tobacco“ buvo suteiktos išimtinės lengvatos importuoti į Baltarusiją tabako produktus, o „Belneftgaz“ buvo paskirta nacionaline tranzito stebėsenos operatore.
                                    Todėl jis gauna naudos iš A. Lukashenka (A. Lukašenkos) režimo.
                                 
                                 
                                    3.6.2022
                                 
                              
                                    187.
                                 
                                 
                                    Bogoljub KARIĆ
                                 
                                 
                                    Богољуб КАРИЋ
                                    Боголюб КАРИЧ
                                 
                                 
                                    Pareigos: Serbijos verslininkas ir politikas, susijęs su bendrove „Dana Holdings“.
                                    Gimimo data: 1954 1 17
                                    Gimimo vieta: Peja/ Pec (Pečas), Kosovas
                                    Lytis: vyras
                                    Pilietybė: Serbijos
                                    Paso Nr.: 012830978 (galioja iki 2026 12 27)
                                 
                                 
                                    Bogoljub Karić yra Serbijos verslininkas ir politikas. Kartu su savo šeimos nariais jis sukūrė nekilnojamojo turto bendrovių tinklą Baltarusijoje ir užmezgė ryšių su Aliaksandr Lukashenka (A. Lukašenkos) šeima tinklą. Visų pirma jis glaudžiai susijęs su „Dana Holdings“ ir jos buvusia patronuojamąja bendrove „Dana Astra“ ir, kaip pranešama, atstovavo tiems subjektams susitikimuose su A. Lukashenka (A. Lukašenka). Projektą „Minsk World“, kurį plėtojo su B. Karić siejama bendrovė, A. Lukashenka (A. Lukašenka) apibūdino kaip „Slavų pasaulio bendradarbiavimo pavyzdį“. Dėl tų glaudžių ryšių su A. Lukashenka (A. Lukašenka) ir jo aplinka, su Karić siejamoms bendrovėms A. Lukashenka (A. Lukašenka) režimas taikė lengvatas, be kita ko, taikė mokesčių lengvatas ir teikė žemės sklypus nekilnojamojo turto plėtrai.
                                    Todėl jis iš A. Lukashenka (A. Lukašenkos) režimo gauna naudos ir jį remia.
                                 
                                 
                                    3.6.2022
                                 
                              
                                    188.
                                 
                                 
                                    Andrii SICH
                                    Andrey SYCH
                                 
                                 
                                    Андрiй СИЧ
                                    Андрей СЫЧ
                                 
                                 
                                    Pareigos: Vienas iš valstybinės televizijos kanalo „Belarus 1“ laidos „Platform“ vedėjų
                                    Organizacijos „Rusj molodaja“ narys
                                    Gimimo data: 1990 9 20
                                    Gimimo vieta: Baltarusija
                                    Lytis: vyras
                                    Pilietybė: Baltarusijos
                                 
                                 
                                    Andrii Sich yra vienas iš valstybinės televizijos kanalo „Belarus 1“ laidos „Platform“ vedėjų. Eidamas tas pareigas jis rėmė režimo naratyvus, kuriais siekiama diskredituoti nepriklausomą žiniasklaidą, kenkti demokratijai ir pateisinti represijas. Jis rėmė A. Lukashenka (A. Lukašenkos) režimo naratyvą apie Vakarų valstybių ketinimus organizuoti perversmą Baltarusijoje ir ragino taikyti griežtas bausmes tariamai susijusiems asmenims, rėmė dezinformacijos kampaniją apie netinkamą elgesį su migrantais, atvykstančiais į Sąjungą iš Baltarusijos, ir propagavo nepriklausomos žiniasklaidos, kaip užsienio įtakos agentų, kurių veikla turėtų būti apribota, įvaizdį.
                                    Todėl jis remia A. Lukashenka (A. Lukašenkos) režimą.
                                 
                                 
                                    3.6.2022
                                 
                              
                                    189.
                                 
                                 
                                    Dzianis Aliaksandravich MIKUSHEU
                                    Denis Alexandrovich MIKUSHEV
                                 
                                 
                                    Дзянiс Аляксандравiч МIКУШЭЎ
                                    Денис Александрович МИКУШЕВ
                                 
                                 
                                    Pareigos: Gomel (Gomelio) regiono/srities prokuratūros Baudžiamosiose bylose priimtų teismo sprendimų vykdymo priežiūros departamento vadovas; vyresnysis patarėjas teisės klausimais.
                                    Gimimo data: 1980 3 21
                                    Lytis: vyras
                                    Pilietybė: Baltarusijos
                                 
                                 
                                    Dzianis Mikusheu yra Gomel (Gomelio) regiono/srities prokuratūros Baudžiamosiose bylose priimtų teismo sprendimų vykdymo priežiūros departamento vadovas ir vyresnysis patarėjas teisės klausimais. Eidamas tas pareigas jis yra atsakingas už Siarhei Tsikhanouski, Artsiom Sakau, Dzmitry Papou, lhar Losik, Uladzimir Tsyhanovich ir Mikalai Statkevich patraukimo baudžiamojon atsakomybėn inicijavimą. Jis prisidėjo prie savavališko Siarhei Tsikhanouski sulaikymo, kaip nurodyta Žmogaus teisių tarybos darbo grupės savavališko sulaikymo klausimais ataskaitoje.
                                    Todėl jis yra atsakingas už šiurkščius žmogaus teisių pažeidimus ir kenkimą teisinei valstybei, taip pat už represijas prieš pilietinę visuomenę ir demokratinę opoziciją.
                                 
                                 
                                    3.6.2022
                                 
                              
                                    190.
                                 
                                 
                                    Mikalai Ivanavich DOLIA
                                    Nikolai Ivanovich DOLYA
                                 
                                 
                                    Мiĸалай Iванавiч ДОЛЯ
                                    Ниĸолай Иванович ДОЛЯ
                                 
                                 
                                    Pareigos: Gomel (Gomelio) apygardos teismo teisėjas
                                    Gimimo data: 1979 7 3
                                    Lytis: vyras
                                    Pilietybė: Baltarusijos
                                    Asmens tapatybės Nr.: 3070379H041PBI
                                 
                                 
                                    Mikalai Dolia yra Gomel (Gomelio) apygardos teismo teisėjas. Eidamas tas pareigas jis yra atsakingas už Siarhei Tsikhanouski, Artsiom Sakau, Dzmitry Papou, lhar Losik, Uladzimir Tsyhanovich ir Mikalai Statkevich nuteisimą neproporcingai ilgai kalėti. Jis prisidėjo prie savavališko Siarhei Tsikhanouski sulaikymo, kaip nurodyta Žmogaus teisių tarybos darbo grupės savavališko sulaikymo klausimais ataskaitoje.
                                    Todėl jis yra atsakingas už šiurkščius žmogaus teisių pažeidimus ir kenkimą teisinei valstybei, taip pat už represijas prieš pilietinę visuomenę ir demokratinę opoziciją.
                                 
                                 
                                    3.6.2022
                                 
                              
                                    191.
                                 
                                 
                                    Andrei Yauhenavich PARSHYN
                                    Andrei Yevgenevich PARSHIN
                                 
                                 
                                    Андрэй Яўгенавiч ПАРШЫН
                                    Андрей Евгеньевич ПАРШИН
                                 
                                 
                                    Pareigos: Pagrindinio kovos su organizuotu nusikalstamumu ir korupcija Baltarusijoje departamento (GUBOPiK) vadovas
                                    Gimimo data: 1974 2 19
                                    Adresas: Skryganova g. 4A, butas 211, Minskas, Baltarusija
                                    Lytis: vyras
                                    Pilietybė: Baltarusijos
                                 
                                 
                                    Nuo 2021 m. Andrei Parshyn yra Vidaus reikalų ministerijos Pagrindinio kovos su organizuotu nusikalstamumu ir korupcija departamento (GUBOPiK) vadovas. GUBOPiK yra viena iš pagrindinių įstaigų, atsakingų už politinį persekiojimą Baltarusijoje, įskaitant savavališką ir neteisėtą aktyvistų ir pilietinės visuomenės narių sulaikymą ir netinkamą elgesį su jais, įskaitant kankinimą.
                                    GUBOPiK savo „Telegram“ paskyroje paskelbė iš Baltarusijos aktyvistų ir paprastų piliečių prievarta išgautų prisipažinimų vaizdo įrašus, atskleisdamas juos Baltarusijos plačiajai visuomenei ir panaudodamas juos kaip politinio spaudimo priemonę. GUBOPiK taip pat sulaikė vieną iš pagrindinių interneto svetainės rusų kalba „Wikipedia“ redaktorių Marką Bernsteiną už informacijos apie Rusijos agresiją prieš Ukrainą, laikomos antirusiškomis „melagingomis naujienomis“, skelbimą.
                                    Todėl Andrei Parshyn yra atsakingas už Baltarusijoje vykdomus šiurkščius žmogaus teisių pažeidimus ir represijas prieš pilietinę visuomenę.
                                 
                                 
                                    3.6.2022
                                 
                              
                                    192.
                                 
                                 
                                    Ihar Piatrovich TUR
                                    Igor Petrovich TUR
                                 
                                 
                                    Iгар Пятровiч ТУР
                                    Игорь Петрович ТУР
                                 
                                 
                                    Pareigos: valstybinės televizijos kanalo „ONT“ darbuotojas, kelių laidų („Propaganda“, „To be completed“) autorius ir diktorius
                                    Gimimo data: 1989 3 26
                                    Gimimo vieta: Grodno / Hrodna (Gardinas), Baltarusija
                                    Lytis: vyras
                                    Pilietybė: Baltarusijos
                                 
                                 
                                    Ihar Tur yra valstybinės televizijos kanalo „ONT“ darbuotojas ir vienas iš pagrindinių A. Lukashenka (A. Lukašenkos) režimo propagandininkų. Jis yra laidos „Propaganda“, kurioje ragina imtis smurto, diskredituoja opozicijos aktyvistus ir rodo vaizdo įrašus su prievarta išgautais politinių kalinių prisipažinimais, vedėjas. Jis yra daugelio melagingų pranešimų apie Baltarusijos opozicijos protestus, dezinformacijos apie įvykius Sąjungoje ir išpuolius prieš pilietinę visuomenę autorius. Be to, jis yra atsakingas už dezinformacijos ir smurtą skatinančios informacijos skleidimą internete. Aliaksandr Lukashenka (A. Lukašenka) jį apdovanojo medaliu už jo darbą žiniasklaidos srityje.
                                    Todėl jis iš A. Lukashenka (A. Lukašenkos) režimo gauna naudos ir jį remia.
                                 
                                 
                                    3.6.2022
                                 
                              
                                    193.
                                 
                                 
                                    Lyudmila Leanidauna HLADKAYA
                                    Lyudmila Leonidovna GLADKAYA
                                 
                                 
                                    Людмiла Леанiдаўна ГЛАДКАЯ
                                    Людмила Леонидовна ГЛАДКАЯ
                                 
                                 
                                    Pareigos: Laikraščio „SB Belarus Segodnya“ specialioji korespondentė, valstybinės televizijos kanalo „Belarus 1“ laidų vedėja
                                    Gimimo data: 1983 6 30
                                    Adresas: Vodolazhsky g. 8A, butas 45, Minskas, Baltarusija
                                    Lytis: moteris
                                    Pilietybė: Baltarusijos
                                 
                                 
                                    Lyudmila Hladkaya – viena iš žinomiausių A. Lukashenka (A. Lukašenkos) režimo propagandininkų. Ji yra laikraščio „SB Belarus Segodnya“ darbuotoja ir yra susijusi su kitomis režimą palaikančiomis žiniasklaidos priemonėmis, įskaitant valstybinės televizijos kanalą „Belarus 1“. Ji, kalbėdama apie demokratinę opoziciją, dažnai vartoja neapykantos kalbą ir menkinamąją kalbą. Ji taip pat surengė daug „pokalbių“ su neteisėtai sulaikytais Baltarusijos piliečiais, dažnai studentais, parodydama juos žeminančioje padėtyje ir pašiepdama. Ji skatino Baltarusijos saugumo aparato vykdomas represijas ir dalyvavo dezinformacijos ir manipuliavimo informacija kampanijose. Ji viešai reiškia paramą Aliaksandr Lukashenka (A. Lukašenkai) ir didžiuojasi, kad tarnauja jo režimui. A. Lukashenka (A. Lukašenka) ją viešai pagyrė ir apdovanojo už jos darbą.
                                    Todėl ji iš A. Lukashenka (A. Lukašenkos) režimo gauna naudos ir jį remia.
                                 
                                 
                                    3.6.2022
                                 
                              
                                    194.
                                 
                                 
                                    Ryhor Yuryevich AZARONAK
                                    Grigoriy Yurevich AZARYONOK
                                 
                                 
                                    Рыгор Юр'евiч АЗАРОНАК
                                    Григорий Юрьевич АЗАРЁНОК
                                 
                                 
                                    Pareigos: valstybinės televizijos kanalo „CTV“ darbuotojas, kelių laidų („Secret Springs of Politics“, „Order of Judas“, „Panopticon“) autorius ir vedėjas
                                    Laipsnis: atsargos leitenantas
                                    Gimimo data: 1995 10 18
                                    Gimimo vieta: Minsk (Minskas), Baltarusija
                                    Lytis: vyras
                                    Pilietybė: Baltarusijos
                                 
                                 
                                    Ryhor Azaronak yra vienas iš pagrindinių A. Lukashenka (A. Lukašenkos) režimo propagandininkų. Jis yra politinių aktualijų skiltininkas, valstybinės televizijos kanalo „CTV“ savaitinių propagandos laidų autorius ir vedėjas. Savo laidose jis pritarė smurtui prieš A. Lukashenka (A. Lukašenkos) režimo disidentus ir kalbėdamas apie aktyvistus, žurnalistus ir kitus A. Lukashenka (A. Lukašenkos) režimo oponentus sistemingai vartojo menkinamąją kalbą. Aliaksandr Lukashenka (A. Lukašenka) apdovanojo jį medaliu „For Courage“ („Už drąsą“).
                                    Todėl jis iš A. Lukashenka (A. Lukašenkos) režimo gauna naudos ir jį remia.
                                 
                                 
                                    3.6.2022
                                 
                              
                                    195.
                                 
                                 
                                    Ivan Ivanavich GALAVATYI
                                    Ivan Ivanovich GOLOVATY
                                 
                                 
                                    Iван Iванавiч ГАЛАВАТЫ
                                    Иван Иванович ГОЛОВАТЫЙ
                                 
                                 
                                    Pareigos: Atvirosios akcinės bendrovės „Belaruskali“ generalinis direktorius
                                    Baltarusijos Respublikos Nacionalinės Asamblėjos nuolatinio komiteto užsienio reikalams ir nacionaliniam saugumui narys
                                    Gimimo data: 1976 6 15
                                    Gimimo vieta: Pogost (Pogosto) gyvenvietė, Soligorsk (Soligorsko) sritis, Minsk (Minsko) provincija, Baltarusija
                                    Lytis: vyras
                                    Pilietybė: Baltarusijos
                                 
                                 
                                    Ivan Galavatyi yra valstybės valdomos įmonės „Belaruskali“, kuri yra pagrindinis A. Lukashenka (A. Lukašenkos) režimo pajamų ir užsienio valiutos šaltinis, generalinis direktorius. Jis yra Nacionalinės Asamblėjos Respublikos Tarybos narys, taip pat eina įvairias kitas aukštas pareigas Baltarusijoje. Per savo karjerą jis gavo ne vieną valstybinį apdovanojimą, be kita ko, įteiktą paties Aliaksandr Lukashenka (A. Lukašenkos). Jis glaudžiai susijęs su A. Lukashenka (A. Lukašenka) ir jo šeimos nariais. Todėl jis iš A. Lukashenka (A. Lukašenkos) režimo gauna naudos ir jį remia.
                                    „Belaruskali“ darbuotojai, dalyvavę streikuose ir taikiuose protestuose po suklastotų 2020 m. rugpjūčio mėn. prezidento rinkimų Baltarusijoje, negavo priemokų ir buvo atleisti iš darbo. A. Lukashenka (A. Lukašenka) pats asmeniškai grasino streikuotojus pakeisti šachtininkais iš Ukrainos. Todėl Ivan Galavatyi yra atsakingas už represijas prieš pilietinę visuomenę.
                                 
                                 
                                    3.6.2022“;
                                 
                              
                  
                        2)
                     
                     
                        į B lentelę „4 straipsnio 1 dalyje nurodyti juridiniai asmenys, subjektai ir įstaigos“ įtraukiami šie juridiniai asmenys:
                        
                                     
                                 
                                 
                                    Pavadinimas
                                    (Perraša iš baltarusių k.)
                                    (Perraša iš rusų k.)
                                 
                                 
                                    Pavadinimas
                                    (rašyba baltarusių k.)
                                    (rašyba rusų k.)
                                 
                                 
                                    Identifikuojamoji informacija
                                 
                                 
                                    Įtraukimo į sąrašą priežastys
                                 
                                 
                                    Įtraukimo į sąrašą data
                                 
                              
                                    „28.
                                 
                                 
                                    Atviroji akcinė bendrovė „Belaruskali“
                                 
                                 
                                    Адкрытае акцыянернае таварыства 'Беларуськалiй'
                                    Открытое акционерное общество 'Беларуськалий'
                                 
                                 
                                    Adresas: Korzha g. 5, Soligorsk (Soligorskas), 223710 Minsko sritis, Baltarusija
                                    Registracijos data: 1996 12 23
                                    Registracijos numeris: 600122610
                                 
                                 
                                    AAB „Belaruskali“ yra valstybės valdoma įmonė ir viena didžiausių kalio karbonato gamintojų pasaulyje, teikianti 20 % pasaulinio kalio karbonato eksporto. Atitinkamai ji yra didelis Aliaksandr Lukashenka (A. Lukašenkos) režimo pajamų ir užsienio valiutos šaltinis. A. Lukashenka (A. Lukašenka) apibūdino ją kaip „nacionalinį lobį, pasididžiavimą ir vieną iš Baltarusijos eksporto ramsčių“. Todėl „Belaruskali“ iš A. Lukashenka (A. Lukašenkos) režimo gauna naudos ir jį remia.
                                    „Belaruskali“ darbuotojai, dalyvavę streikuose ir taikiuose protestuose po suklastotų 2020 m. rugpjūčio mėn. prezidento rinkimų Baltarusijoje, įmonės vadovybės buvo bauginami ir atleisti iš darbo. A. Lukashenka (A. Lukašenka) pats asmeniškai grasino streikuotojus pakeisti šachtininkais iš Ukrainos. Todėl „Belaruskali“ yra atsakinga už pilietinės visuomenės represijas Baltarusijoje ir remia A. Lukashenka (A. Lukašenkos) režimą.
                                 
                                 
                                    3.6.2022
                                 
                              
                                    29.
                                 
                                 
                                    Akcinė bendrovė „Baltarusijos kalio karbonato bendrovė“
                                 
                                 
                                    ААТ 'Беларуская калiйная кампанiя'
                                    ОАО 'Белорусская калийная компания'
                                 
                                 
                                    Adresas: Masherova al. 35, 220002 Minskas, Baltarusija
                                    Registracijos data: 2013 9 13
                                    Registracijos numeris: 192050251
                                    Tel.: +375 (17)-309-30-10; +375 (17)-309-30-30
                                    El. pašto adresas: info@belpc.by
                                 
                                 
                                    Akcinė bendrovė „Baltarusijos kalio karbonato bendrovė“ yra Baltarusijos valstybinio kalio karbonato gamintojo „Belaruskali“ eksporto atšaka. „Belaruskali“ yra vienas iš didžiausių A. Lukashenka (A. Lukašenkos) režimo pajamų šaltinių. „Baltarusijos kalio karbonato bendrovės“ tiekimas sudaro 20 % pasaulinio kalio karbonato eksporto.
                                    Valstybė užtikrina „Baltarusijos kalio karbonato bendrovei“ monopolio teises eksportuoti kalio trąšas. Dėl Baltarusijos valdžios institucijų suteikto lengvatinio režimo bendrovė gauna dideles pajamas. Todėl „Baltarusijos kalio karbonato bendrovė“ iš A. Lukashenka (A. Lukašenkos) režimo gauna naudos ir jį remia.
                                 
                                 
                                    3.6.2022
                                 
                              
                                    30.
                                 
                                 
                                    RAB „Inter Tobacco“
                                 
                                 
                                    Таварыства з абмежаванай адказнасцю 'Iнтэр Табак'
                                    Общество с ограниченной ответственностью 'Интер Тобако'
                                 
                                 
                                    Adresas: 131 Novodvorskiy kaimas, Novodvorskiy kaimo taryba, 223016 Minsko rajonas, Minsko sritis, Baltarusija (Laisvoji ekonominė zona „Minskas“)
                                    Registracijos data: 2002 10 10
                                    Registracijos numeris: 808000714
                                 
                                 
                                    RAB „Inter Tobacco“ yra tabako gamybos pramonės Baltarusijoje dalis. Jai tenka didelė pelningos vidaus cigarečių rinkos Baltarusijoje dalis. Pagal Aliaksandr Lukashenka (A. Lukašenkos) pasirašytą dekretą šiai bendrovei suteiktos išimtinės lengvatos importuoti tabako gaminius į Baltarusiją. Be to, Lukashenka (Lukašenka) yra paskelbęs prezidento dekretą perbraižyti Baltarusijos sostinės Minsko ribas, kad būtų skirta žemės „Inter Tobacco“ fabrikui: tikėtina, mokesčių slėpimo tikslais. „Inter Tobacco“ priklauso Alexei Oleksin (Aleksėjui Oleksinui) ir artimiems jo šeimos nariams (jos savininkas – Oleksin (Oleksino) bendrovė „Energo-Oil“).
                                    Todėl „Inter Tobacco“ gauna naudos iš A. Lukashenka (A. Lukašenkos) režimo.
                                 
                                 
                                    3.6.2022
                                 
                              
                                    31.
                                 
                                 
                                    Atviroji akcinė bendrovė „Naftan“
                                 
                                 
                                    Адкрытае акцыянернае таварыства 'НАФТАН'
                                    Открытое акционерное общество 'НАФТАН'
                                 
                                 
                                    Adresas: Novopolotsk 1, 211440 Vitebsko sritis, Baltarusija
                                    Registracijos data: 1992 m.
                                    Registracijos numeris: 300042199
                                 
                                 
                                    Valstybės valdoma įmonė AAB „Naftan“ yra didelis A. Lukashenka (A. Lukašenkos) režimo pajamų ir užsienio valiutos šaltinis. Todėl „Naftan“ iš A. Lukashenka (A. Lukašenkos) režimo gauna naudos ir jį remia.
                                    „Naftan“ darbuotojai, dalyvavę streikuose ir taikiuose protestuose po suklastotų 2020 m. rugpjūčio mėn. prezidento rinkimų Baltarusijoje, įmonės vadovybės buvo bauginami ir atleisti iš darbo. Todėl „Naftan“ yra atsakinga už pilietinės visuomenės represijas Baltarusijoje ir remia A. Lukashenka (A. Lukašenkos) režimą.
                                 
                                 
                                    3.6.2022
                                 
                              
                                    32.
                                 
                                 
                                    Atviroji akcinė bendrovė „Grodno Tobacco Factory Neman“ (Gardino tabako fabrikas „Neman“)
                                 
                                 
                                    Адкрытае акцыянернае таварыства 'Гродзенская тытунёвая фабрыка Нёман'
                                    Oткрытое акционерное общество 'Гродненская табачная фабрика Неман'
                                 
                                 
                                    Adresas: Ordzhonikidze g. 18, 230771 Grodno / Hrodno (Gardinas), Baltarusija
                                    Registracijos data: 1996 12 30
                                    Registracijos numeris: 500047627
                                 
                                 
                                    AAB „Grodno Tobacco Factory Neman“ yra Baltarusijos valstybės valdoma įmonė ir vienas iš svarbiausių A. Lukashenka (A. Lukašenkos) režimo pajamų šaltinių. Šiai bendrovei priklauso 70–80 % tabako rinkos Baltarusijoje. Todėl „Grodno Tobacco Factory Neman“ iš A. Lukashenka (A. Lukašenkos) režimo gauna naudos ir jį remia.
                                    Baltarusijoje pagamintos „Grodno Tobacco Factory Neman“ prekės ženklo cigaretės yra dažniausiai į Sąjungos kontrabanda įvežamos cigaretės ir yra pelningos kontrabandinės tabako prekybos dalis. Kontrabandos schemoje naudojami Baltarusijos valstybės valdomoms bendrovėms „Belaruskali“ ir „Grodno Azot“ priklausantys traukinių vagonai. Todėl „Grodno Tobacco Factory Neman“ dalyvauja sudarant palankesnes sąlygas neteisėtam ribojamų prekių gabenimui į Sąjungos teritoriją.
                                 
                                 
                                    3.6.2022
                                 
                              
                                    33.
                                 
                                 
                                    Beltamozhservice
                                 
                                 
                                    Рэспублiканскае унiтарнае прадпрыемства 'БЕЛМЫТСЭРВIС'
                                    Республиканское унитарное предприятие 'БЕЛТАМОЖСЕРВИС'
                                 
                                 
                                    Adresas: Minsk-Dzerzhinsk plento 17-as km., administracinis pastatas, biuras 75, Shchomyslitsky s/s, 223049 Minsko regionas/sritis, Baltarusija
                                    Registracijos data: 1999 6 9
                                    Registracijos numeris: 101561144
                                 
                                 
                                    „Beltamozhservice“ yra valstybės valdoma bendrovė ir viena didžiausių logistikos bendrovių Baltarusijoje. Ji glaudžiai susijusi su Baltarusijos valdžios institucijomis ir užsiima prekių kontrabanda ir reeksportu iš Baltarusijos į Rusiją. Bendrovė gauna naudos iš ryšių su Baltarusijos valdžios institucijomis ir užtikrina daug pajamų A. Lukashenka (A. Lukašenkos) režimui. Todėl „Beltamozhservice“ iš A. Lukashenka (A. Lukašenkos) režimo gauna naudos ir jį remia.
                                 
                                 
                                    3.6.2022
                                 
                              
                                    34.
                                 
                                 
                                    Atviroji akcinė bendrovė „Managing Company of Holding „Belkommunmash““ (Holdingo „Belkommunmash“ valdymo bendrovė)
                                 
                                 
                                    Адкрытае акцыянернае таварыства "Кiруючая кампанiя холдынгу "Белкамунмаш"
                                    Открытое акционерное общество "Управляющая компания холдинга "Белкоммунмаш"
                                 
                                 
                                    Adresas: Perekhodnaya g. 64B-2, 220070 Minskas, Baltarusija
                                    Registracijos data: 1991 8 13
                                    Registracijos numeris: 100205408
                                 
                                 
                                    „Belkommunmash“ yra Baltarusijos viešojo transporto priemonių gamintoja. Aliaksandr Lukashenka (A. Lukašenka) remia „Belkommunmash“ verslą, garantuodamas, kad bendrovė įvykdys sutartinius įsipareigojimus partneriams, ir naudoja savo įtaką jos verslo veiklai remti. Todėl „Belkommunmash“ iš A. Lukashenka (A. Lukašenkos) režimo gauna naudos.
                                    „Belkommunmash“ atleido darbuotojus, keršydama už jų protestą prieš suklastotus 2020 m. prezidento rinkimų rezultatus, ir todėl ji yra atsakinga už represijas prieš pilietinę visuomenę ir remia A. Lukashenka (A. Lukašenkos) režimą.
                                 
                                 
                                    3.6.2022
                                 
                              
                                    35.
                                 
                                 
                                    „Belteleradio Company“ / National State Television and Radio Company of the Republic of Belarus („Belteleradio bendrovė“ / Baltarusijos Respublikos nacionalinė valstybinė televizijos ir radijo bendrovė)
                                 
                                 
                                    Нацыянальная дзяржаўная тэлерадыёкампанiя Рэспублiкi Беларусь / Белтэлерадыёкампанiя
                                    Национальная государственная телерадиокомпания Республики Беларусь / Белтелерадиокомпания
                                 
                                 
                                    Adresas: Makayonka g. 9, Minskas, Baltarusija
                                    Registracijos data: 1994 9 14
                                    Registracijos numeris: 100717729
                                    Svetainė: tvr.by
                                 
                                 
                                    „Belteleradio Company“ yra valstybinė televizijos ir radijo transliavimo bendrovė, kontroliuojanti Baltarusijoje septynis televizijos kanalus ir penkias radijo stotis. Po suklastotų 2020 m. rugpjūčio mėn. prezidento rinkimų „Belteleradio Company“ atleido protestavusius darbuotojus iš jos kontroliuojamų žiniasklaidos priemonių ir pakeitė juos Rusijos žiniasklaidos darbuotojais. Todėl ji yra atsakinga už represijas prieš pilietinę visuomenę.
                                    „Belteleradio Company“ prižiūri televizijos ir radijo stotis, kurios aktyviai skleidžia propagandą ir todėl remia A. Lukashenka (A. Lukašenkos) režimą.
                                 
                                 
                                    3.6.2022“.